Diari Oficial de la Generalitat Valenciana


Sumari del DOGV 6635, del 21-10-2011 (2011/10416)

RESOLUCIÓ de 29 de setembre de 2011, del director general de Justícia de la Conselleria de Justícia i Benestar Social, per la qual es resol inscriure la modificació dels Estatuts del Col·legi Oficial Professional d'Agents Comercials de València i es disposa la seua publicació en el Diari Oficial de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6635

Data del DOGV
:   21-10-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/10975


Data del document
:   29-09-2011

Organisme emissor
:   Conselleria de Justícia i Benestar Social

Tipus de document
:   Resolució

Anàlisi jurídica

 Descriptors 

:   * València
    * agent comercial
    * col·legi professional
    * reglament intern

RESOLUCIÓ de 29 de setembre de 2011, del director general de Justícia de la Conselleria de Justícia i Benestar Social, per la qual es resol inscriure la modificació dels Estatuts del Col·legi Oficial Professional d'Agents Comercials de València i es disposa la seua publicació en el Diari Oficial de la Comunitat Valenciana. [2011/10775]  
Vist l'expedient de modificació estatutària instruït a instància del Col·legi Oficial Professional d'Agents Comercials de València, inscrit amb el número 2 de la Secció Primera del Registre de Col·legis Professionals i de Consells Valencians Professionals de la Comunitat Valenciana, en què se sol·licita la inscripció dels seus nous Estatuts en l'esmentat registre, atenent els següents   
  
Fets  
  
Primer. Antonio Soriano Aznar, president del Col·legi Oficial Professional d'Agents Comercials de València, va presentar en data 19 de juliol de 2011, sol·licitud d'inscripció de la modificació dels Estatuts del Col·legi Oficial Professional d'Agents Comercials de València al Registre de Col·legis Professionals i de Consells Valencians de Col·legis Professionals de la Comunitat Valenciana, en compliment del que preveu l'article 11 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
  
Segon. La modificació dels Estatuts del Col·legi va ser aprovada per la seua Junta General, en sessió celebrada el 6 de maig de 2011, segons certificat lliurat el dia 13 de juliol de 2011 pel secretari del Col·legi, Salvador Marquina López, amb el vistiplau del president.  
  
Tercer. La modificació estatutària consisteix en l'addicció a l'article 37 dels Estatuts del paràgraf que figura a continuació:  
  
«No obstant l'indicat, per acord de la Junta de Govern, dos de qualsevol dels càrrecs de vicepresident, tresorer i comptador podran ser realitzats per un sol membre de la Comissió Permanent, excepció feta dels càrrecs de president i secretari, que hauran de ser exercits de forma individual cada un d'ells, resultant incompatible la seua acumulació amb la resta de càrrecs i entre si. I en aquest cas, el nombre de membres de la Comissió Permanent quedaria reduït a quatre, sense perjuí que els càrrecs continuaren sent cinc».  
  
Fonaments de dret  
  
Primer. La modificació estatutària respecta totes les determinacions exigides per l'article 10 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
  
Segon. La modificació estatutària ha sigut aprovada amb els requisits i les formalitats previstos en el dit article i en els mateixos Estatuts del Col·legi.  
  
Tercer. L'expedient ha sigut tramitat pel Servei d'Entitats Jurídiques, adscrit a la Direcció General de Justícia de la Conselleria de Justícia i Benestar Social, competent per així disposar-ho l'article 6.1 de l'esmentada Llei 6/1997, tenint en compte allò que ha previst la disposició final del Decret 4/2002, de 8 de gener, en virtut de les atribucions que té conferides pel Decret 75/2011, de 24 de juny, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i pel Decret 99/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Justícia i Benestar Social.  
  
Vistos l'article 36 de la Constitució i l'article 49.1.22a de l'Estatut d'Autonomia de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els seus preceptes bàsics; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; el Decret 4/2002, de 8 de gener, del Govern Valencià, pel qual s'aprova el reglament de desplegament d'aquesta última, i la resta de disposicions complementàries de pertinent aplicació, es dicta la següent  
  
Resolució  
1. Inscriure la modificació dels Estatuts del Col·legi Oficial Professional d'Agents Comercials de València al Registre de Col·legis Professionals i de Consells Valencians Professionals de la Comunitat Valenciana.  
2. Publicar la present resolució en el Diari Oficial de la Comunitat Valenciana.  
  
Contra la present resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua notificació, o bé, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
  
València, 29 de setembre de 2011.- El director general de Justícia: Julián Ángel González Sánchez.